stanford-oval/wikipedia huggingface dataset:
נעים בן אליהו
אילן יוחסין

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31 | 32 | 33 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  | הרב סלמאן אליהו | הרב סלמאן אליהו | הרב סלמאן אליהו | הרב סלמאן אליהו | הרב סלמאן אליהו | הרב סלמאן אליהו |   |   | מזל | מזל | מזל | מזל | מזל | מזל |   |   |  |  |  |  |  |  |  |  |  |  |  |  |  |  |
|  |  |  |  | הרב סלמאן אליהו | הרב סלמאן אליהו | הרב סלמאן אליהו | הרב סלמאן אליהו | הרב סלמאן אליהו | הרב סלמאן אליהו |   |   | מזל | מזל | מזל | מזל | מזל | מזל |   |   |  |  |  |  |  |  |  |  |  |  |  |  |  |  |
|  |  |   |   |   |   |   |   |   |   |   |   |   |   |   |   |   |   |   |   |  |  |  |  |  |  |  |  |   |   |   |   |  |  |
|  |  |   |   |   |   |   |   |   |   |   |   |   |   |   |   |   |   |   |   |  |  |  |  |  |  |  |  |   |   |   |   |  |  |
| הרב שמעון בן אליהו | הרב שמעון בן אליהו | הרב שמעון בן אליהו | הרב שמעון בן אליהו | הרב שמעון בן אליהו | הרב שמעון בן אליהו |  |  | הרב נעים בן אליהו | הרב נעים בן אליהו | הרב נעים בן אליהו | הרב נעים בן אליהו | הרב נעים בן אליהו | הרב נעים בן אליהו |  |  | הרב מרדכי אליהו | הרב מרדכי אליהו | הרב מרדכי אליהו | הרב מרדכי אליהו | הרב מרדכי אליהו | הרב מרדכי אליהו |   |   | הרבנית צביה אליהו | הרבנית צביה אליהו | הרבנית צביה אליהו | הרבנית צביה אליהו | הרבנית צביה אליהו | הרבנית צביה אליהו |  |  |  |  |
| הרב שמעון בן אליהו | הרב שמעון בן אליהו | הרב שמעון בן אליהו | הרב שמעון בן אליהו | הרב שמעון בן אליהו | הרב שמעון בן אליהו |  |  | הרב נעים בן אליהו | הרב נעים בן אליהו | הרב נעים בן אליהו | הרב נעים בן אליהו | הרב נעים בן אליהו | הרב נעים בן אליהו |  |  | הרב מרדכי אליהו | הרב מרדכי אליהו | הרב מרדכי אליהו | הרב מרדכי אליהו | הרב מרדכי אליהו | הרב מרדכי אליהו |   |   | הרבנית צביה אליהו | הרבנית צביה אליהו | הרבנית צביה אליהו | הרבנית צביה אליהו | הרבנית צביה אליהו | הרבנית צביה אליהו |  |  |  |  |
|  |  |  |  |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |  |  |
|  |  |  |  |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |  |  |
|  |  | שלמה בן אליהו | שלמה בן אליהו | שלמה בן אליהו | שלמה בן אליהו | שלמה בן אליהו | שלמה בן אליהו |  |  | הרב שמואל אליהו | הרב שמואל אליהו | הרב שמואל אליהו | הרב שמואל אליהו | הרב שמואל אליהו | הרב שמואל אליהו |  |  | הרב יוסף אליהו | הרב יוסף אליהו | הרב יוסף אליהו | הרב יוסף אליהו | הרב יוסף אליהו | הרב יוסף אליהו |  |  | מירב עמור | מירב עמור | מירב עמור | מירב עמור | מירב עמור | מירב עמור |   |   |
|  |  | שלמה בן אליהו | שלמה בן אליהו | שלמה בן אליהו | שלמה בן אליהו | שלמה בן אליהו | שלמה בן אליהו |  |  | הרב שמואל אליהו | הרב שמואל אליהו | הרב שמואל אליהו | הרב שמואל אליהו | הרב שמואל אליהו | הרב שמואל אליהו |  |  | הרב יוסף אליהו | הרב יוסף אליהו | הרב יוסף אליהו | הרב יוסף אליהו | הרב יוסף אליהו | הרב יוסף אליהו |  |  | מירב עמור | מירב עמור | מירב עמור | מירב עמור | מירב עמור | מירב עמור |   |   |
ניניה סרסלו

| --- | --- |
אין תמונה חופשית
 לידה:  8 במאי 1982 (בת 42) הלסינקי, פינלנד 
 שם לידה:  Ninja Bettina Elisabeth Sarasalo 
 מדינה:  פינלנד פינלנד
 
ניניה סרסלו (בפינית: Ninja Sarasalo; נולדה ב-8 במאי 1982) היא זמרת ודוגמנית פינית.
ביוגרפיה

סרסלו נולדה בהלסינקי, סבתה הייתה ממוצא שוודי ורוסי.
כדוגמנית היא עבדה עבור חברת הקוסמטיקה "Garnier" ותמונותיה הופיעו במגזינים Elle וGQ. היא צעדה בתצוגות אופנה במילאנו ופריז.
ב-1999 הופיעה בקליפ של להקת HIM.
ב-2001 הופיעה בסרט הצרפתי "Absolument fabuleux" לצד נטלי ביי.
ב-2006 ניניה סרסלו הוציאה את הסינגל הראשון שלה כזמרת הנקרא "Fashion" ודורג במקום הראשון בטבלאות בפינלנד, אלבומה הראשון "I Don't Play Guitar" יצא בתחילת 2007.
ב-2008 השתתפה בתחרות לבחירת נציג פינלנד לאירוויזיון עם השיר "Battlefield of Love" אך לא עלתה לגמר התחרות.
הערות שוליים

↑  Tony Latva, Muistathan: Suomen karsinnat 2008, Viisukuppila, ‏2010-09-11 (בפינית)
| --- | --- |
בקרת זהויות :  ISNI: 0000 0004 8424 4327  MusicBrainz: b866b2df-afa7-4cd2-a0cf-56cfbf44fb69
סוכנים על הכוונת

| --- | --- |

 בימוי:  ג'ון גלן
 הופק בידי:  סילביו מורקלי, אבי נשר, טום ריב
 שחקנים ראשיים:  כריסטופר למברט
 מוזיקה:  Gast Waltzing 
 צילום:  אלק מילס 
 מדינה:  הממלכה המאוחדת, צרפת, ארצות הברית 
 חברה מפיצה:  Sony Pictures Motion Picture Group, נטפליקס 
 שיטת הפצה:  וידאו על פי דרישה 
 הקרנת בכורה:  2001
 משך הקרנה:  100 דקות
 שפת הסרט:  אנגלית 
 סוגה:  סרט פעולה, סרט פשע, סרט ריגול 
 תקציב:  6,100,000 דולר אמריקני
 דף הסרט ב־IMDb
 
סוכנים על הכוונת הוא סרט קולנוע אמריקאי משנת 2001 בבימויו של ג'ון גלן.
הסרט מבוסס על רומן הריגול החום של הרמדאן מאת הסופר הישראלי אמריקאי סטיבן הרטוב, שהוא קצין מוסד לשעבר.
עלילה

העלילה מתחילה בניסיון חיסול כושל במינכן של טרוריסט פלסטיני, המחבל עמאר קמיל, על ידי צוות הפיקוד של המוסד. לאחר חזרת הצוות לישראל, מגלה טוני שחבריו מתחילים להיעלם אחד אחרי השני, ושכל מי שהשתתף בניסיון החיסול נהרג. אקשטיין מגלה כי עמאר קמיל אחראי על החיסולים, אך לא מצליח לשכנע את חבריו. לבסוף, כשרוב חברי הצוות כבר נרצחו, המוסד מחליט לנסות לעצור את קמיל, ולבסוף מגלים שהוא מנסה לעצור את תהליך השלום בין ישראל לפלסטינים.
סוזאקו

| --- | --- |

תיאור הלוויין
 מידע כללי
 סוכנות חלל:  JAXA
 מפעיל:  המכון למדעי החלל והאסטרונאוטיקה, נאס"א 
 יצרן:  טושיבה 
 תאריך שיגור:  10 ביולי 2005
 משגר:  M-5
 אתר שיגור:  מרכז החלל אוצ'ינורה
 משימה
 סוג משימה:  חקר החלל בקרני רנטגן
 מסלול:  מסלול לווייני נמוך
 זמן הקפה:  96 דקות
 משך המשימה הכולל:  10 ביולי 2005 – 2 בספטמבר 2015 (10 שנים) 
 מידע טכני
 משקל בשיגור:  1,706 ק"ג
 משקל:  1,680 ק"ג 
 קישורים חיצוניים
 מספר קטלוג לוויינים:  28773
 מאגר המידע הלאומי:  2005-025A
 
סוזאקו (ביפנית: Suzaku, ציפור דמיוני) היה לוויין של סוכנות החלל היפנית ששוגר ב-2005. זה היה הלוויין החמישי ששוגר על ידי יפן לחקר גרמי השמיים בקרני רנטגן ולכן תחילה היה ידוע בשם ASTRO-EII. הלוויין המקורי ASTRO-E נאבד בעקבות תקלה במשגר בשנת 2000.
מטרת המתקן היה להמשיך בחקר סופרנובה, חורים שחורים וצבירים פתוחים.
היסטוריה

הלווין שוגר ב-10 ביולי 2005 ממרכז החלל אוצ'ינורה בעזרת משגר מדגם M-5. לאחר השיגור שמו של הלוויין הוחלף ל"סוזאקו" (ציפור דמיוני).
על הלוויין הותקן טלסקופ קרני רנטגן, ספקטרומטר, רגש קרני רנטגן וספקטרומטר קרני רנטגן נוסף. פיתוח המכשירים בוצע תוך שיתוף פעולה עם מרכז החלל גודרד. הלוויין נבנה במפעלי טושיבה. פאנל סולארי היה יכול לספק כ-500 ואט.
כשבוע לאחר השיגור החלו בעיות עם מערכת קירור של ספקטרומטר. ב-8 באוגוסט הוכרז שהוא יצאה משימוש. יתר מכשירים המשיכו לפעול.
בקיץ 2015, כ-10 שנים לאחר פעילות מוצלחת החלו בעיות תקשורת. ב-2 בספטמבר 2015 הוחלט על הפסקת פעילות הלוויין.
במהלך פעילות הלוויין התקבלו ממנו נתונים רבים שנוצלו לכתיבת מאמרים מדעים.
נטורופתיה

נטורופתיה היא סוג של רפואה אלטרנטיבית הכוללת מגוון של פרקטיקות פסאודו-מדעיות שממותגות כ"טבעיות", "לא פולשניות", או מקדמות "ריפוי עצמי". האידאולוגיה והשיטות של הנטורופתיה מבוססות על ויטליזם ורפואה עממית, ולא על רפואה מבוססת ראיות. מטפלים נטורופתיים בדרך כלל ממליצים כנגד הפעלת שיטות רפואיות מודרניות, כולל, אך לא רק, בדיקות רפואיות, תרופות, חיסונים וניתוחים. במקום זאת, הפרקטיקה הנטורופתית מסתמכת על מושגים לא מדעיים, ולעיתים קרובות מובילה את המטפלים הנטורופתים לאבחנות וטיפולים שאין להם אחיזה בעובדות.
נטורופתיה נחשבת על ידי המקצוע הרפואי כבלתי יעילה ועלולה להזיק, ומעלה סוגיות אתיות הנוגעות לביצועה. בנוסף להאשמות מצד הקהילה הרפואית, דוגמת החברה האמריקנית לסרטן לפיה "העובדות המדעיות אינן תומכות בטענות שרפואה על בסיס נטורופתיה יכולה לרפא סרטן או מחלה אחרת כלשהי", זאת משום שלמעשה אין שום מחקר על נטורופתיה כשיטה מלאה שאי-פעם פורסם. נטורופתים הואשמו שוב ושוב כי הם שרלטנים ועוסקים ברפואת אליל.
היסטוריה

המונח "נטורופתיה" מגיע מיוונית ומלטינית, ומשמעותו המילולית היא "מחלה טבעית". הנטורופתיה המודרנית התפתחה מ"תנועת הריפוי הטבעית" של אירופה.
המושג נטבע ב-1895 על ידי ג'ון שיל (John Scheel) ונעשה פופולרי על ידי בנדיקט לאסט (Benedict Lust), "אבי הנטורופתיה של ארצות הברית", החל משנות ה-70 של המאה ה-20 חלה התעוררות של עניין בתחום הנטורופתיה בארצות הברית ובקנדה, במקביל לעליית תנועת הבריאות ההוליסטית..
הנטורופתיה גדלה מתוך זרמי רפואה משלימה במאה ה-18 וה-19, אבל עקבות לשורשי הפילוסופיה של הרפואה הטבעית נמצאות עוד בבית הספר לרפואה של היפוקרטס שנחשב ל"אבי הרפואה המערבית". היפוקרטס האמין כי בטבע עצמו קיים הריפוי וכי שם יש לחפש את המזור. המושג "Vis Medicatrix Naturae" - "הכוח המרפא של הטבע" הורה על יכולתו של הגוף לרפא את עצמו. שיטתו מתבטאת באמרתו הידועה: "היו מזונותך לתרופותיך ותרופותיך למזונותך".
כיום משתמשים בנטורופתיה בעיקר בארצות הברית ובקנדה. יש שוני גדול בתחום אשר בו עוסק המקצוע בין רשויות שונות, ונטורופתים ברשויות לא מוסדרות יכולים להשתמש בכינוי "דוקטור לנטורופתיה" ובתארים אחרים ללא קשר לרמת הכשרתם.
משנת 1998 פועלת אגודת הנטורופתים בישראל.
עקרונות

מטרת הנטורופתיה למנוע או לרפא חלק מהמחלות על ידי עידוד מנגנוני ריפוי טבעיים של הגוף ועיצוב דרך חיים בריאה יותר, בהתבסס על תזונה, צמחי מרפא, שמנים אתריים, פעילות גופנית ועוד. הנטורופתיה מיישמת ידע ממקורות שונים ובהם רפואה מסורתית, ומדגישה קשר בין גוף לנפש. האמונה בבסיסה של הנטורופתיה היא כי גוף האדם מסוגל לרפא את עצמו, ולכן הנטורופת משמש רק כמסייע לגוף לרפא את עצמו בדרכים עדינות. כשאדם נקלע למצב מחלה שלגוף קשה להתגבר עליה, הנטורופת מסייע לו להתגבר על המחלה על ידי הסרת המכשולים שהוא מוצא, כגון זיהום חיצוני, מזון לא בריא, חוסר פעילות גופנית וכדומה. הנטורופת אינו עוסק בדיכוי התסמינים - תפקידו הוא לסייע בעיצוב דרך חיים בריאה יותר. הכלים בהם משתמש הנטורופת בסיוע לריפוי הגוף הם שיפור התזונה, טיפול בצמחי מרפא, בתוספי מזון ושמנים אתריים, בפעילות גופנית, בטכניקות מגע ובטיפול רגשי בטכניקות שונות, לעיתים גם בשילוב הומאופתיה והידרותרפיה.
העוסקים בשיטה טוענים, בין השאר, למניעת מחלות כרוניות הנפוצות במיוחד בחברות מודרניות, כגון סוכרת, מחלות לב, תשישות כרונית, אסתמה, השמנת יתר, אלרגיות ועוד.
היעדר בסיס מדעי

לנטורופתיה אין בסיס מדעי הולם על פי שיטת מחקר של רפואה מבוססת ראיות. חברי הקהילה הרפואית הראו התנגדות ביקורתית לנטורופתיה. נטורופתים מסורתיים שנסקרו באוסטרליה ראו ברפואה מבוססת ראיות כהתקפה על אמונתם בוויטליזם ובעקרונות הוליסטיים. הם תמכו בשלמות הקיימת, לדעתם, ברפואה הטבעית. בסקר באוסטרליה נמצאו בעיות אצל מרפאים טבעיים בהבנה של מושגים ברפואה מבוססת ראיות וביישומם. אם נטורופתים יציעו סיבות שניתן לבודקן במצבים ספציפיים, יגבר הידע המדעי לגבי המנגנונים שיכולים להיות בשיטות נטורופתיות, וישופרו מודלים שלהם. כמה רופאים נטורופתים החלו לתרום למחקר ולאימוץ עקרונות מדעיים לפעילות קלינית.
נטורופתיה מבוקרת על שום השענותה והתחברותה עם סוגים אחרים של רפואה אלטרנטיבית, שאינם מוכחים, או מופרכים ושנמצאים במחלוקת, ובנוסף היא מבוקרת על שום התבססותה על ויטליזם. כמו בכל מקצוע רפואי, קיימת סכנה של אבחון שגוי, וסיכון זה יכול להיות מופחת בהתאם לרמת ההכשרה. ישנם טיפולים נטורופתים אשר מוצעים על ידי נטורופתים מסורתיים כמו הומיאופתיה, רולפינג, ואירידולוגיה, כאשר ישנה הסכמה רחבה לגביהם שהם פסבדו-מדע, או הונאה.
שיטות "טבעיות" אינן בהכרח בטוחות יותר או יעילות יותר לעומת דברים "מלאכותיים" או סינתטיים. כל טיפול אשר יכול להשפיע, עשוי גם ליצור תופעות לוואי שליליות.
סטיבן ברט (Stephen Barrett) מהעמותה האמריקנית נגד הונאות והתחזויות ברפואה, הצהיר שנטורופתיה היא "פשטנית והמטפלים שבה מלאים בהונאות ורמאויות". "מטפלים בשיטות רפואה לא מדעיות, כולל נטורופתים, משתמשים בשיטות שאינן מדעיות ומוליכים שולל באופן ציבורי את אלה אשר אין להם ידע רפואי עמוק ושצריכים להסתמך על הבטחות המטפלים. הרמאות הזאת לא רק שמזיקה לאנשים, היא חותרת תחת היכולת לערוך מחקרים מדעיים, והמדענים צריכים להתנגד לה", אמר William T. Jarvis.
במאמר מאת קימבול ואטווד בכתב העת "Medscape General Medicine" נכתב: "הרופאים הנטורופתים טוענים כעת להיותם הדרג הראשון של הרופאים המומחים משום שהם עוסקים גם ברפואה "קונבנציונלית" וגם ברפואה "טבעית". אבל ההכשרה שלהם מסתכמת בקטעים קטנים ממה שרופאים רגילים עוברים כדי להיות בדרג המטפל הראשון". יתר על כן בדיקה של הספרות של הנטורופתים, מגלה שהיא מלאה בפסבדו-מדע ובשיטות אשר אינן יעילות, אינן אתיות ושעלולות להיות מסוכנות. במאמר אחר כותב Atwood, כי רופאים אשר מחשיבים נטורופתים כעמיתים שלהם, מוצאים את עצמם בצורה כזו מתנגדים לאתיקה ולמוסר הבסיסיים של רפואה מודרנית. אם אין הם קובעים שהנטורופתים "מטפלים לא מדעיים", אז למושגים האלה אין ערך".
השכלה והסמכה

לימודי נטורופתיה נמשכים בדרך כלל 4 שנים, ובסופם מקבלים תעודת הסמכה מטעם המוסד בו נלמד המקצוע. הלימודים כוללים מבוא בסיסי לרפואה קונבנציונלית, רוקחות, ופסיכולוגיה, ובהדרגה עוברים לשיטות טיפול נטורופתיות, הרבליסטיות ומכניות, לצד מבואות לתחומים משיקים (כגון רפואה הודית, רפואה סינית, רפלקסולוגיה, ועוד).
מקצוע הנטורופתיה אינו התמחות רפואית ועל כן אינו נלמד במסגרת פקולטות לרפואה קונבנציונלית, ואף אינו מעוגן בחוק הסדרת העיסוק במקצועות הבריאות. על כן לא קיימת הסדרה רשמית לגבי הרקע המקצועי או האקדמי הנדרש או הראוי כביכול לעוסקים בו. כך נוצר מצב בו כל אדם הגר בישראל ומעוניין בכך, יכול לכנות עצמו "נטורופת" ולעסוק במקצוע, גם אם לא רכש כל השכלה מוכרת בנושא, או בכלל, וכן כל מוסד לימודים (אקדמי מוכר ושאינו), יכול להעניק תעודת "נטורופת".
ביקורת

ישנה ביקורת על אי הסדר הרווח במדינות השונות בנוגע להסדרת העיסוק בנטורופתיה. ישנם נטורופתים בעלי גישות שונות, מדעיות ושאינן מדעיות אשר לעיתים הוסמכו במוסדות שונים עם אידאולוגיות טיפוליות שונות שאינן אחידות וישנם מטפלים רבים המגדירים עצמם נטורופתים ללא כל הסמכה בעיקר במדינות בהן אין חקיקה שתסדיר מיהו נטורופת.
בעולם הרפואי והמדעי קיימת ביקורת כלפי הנטורופתים על שאינם מבצעים מחקרים קפדניים, אינם אוספים נתונים באופן רציף, ואינם מבצעים מחקרי בטיחות מספקים. הנטורופתים, מצידם, טוענים למחסור בתקציבי מחקר כסיבה העיקרית למחסור במחקרים תומכים, ומציגים ממצאים התומכים ביעילות השיטה. המבקרים רואים בממצאים אלו ראיות אנקדוטליות ותו לא. ביקורת מושמעת גם על כך שחלק מהנטורופתים מתנגדים למתן חיסונים, וכן על השימוש של חלק מהנטורופתים בטכניקות הנחשבות לפסבדו מדע, כמו הומאופתיה, טיפול בפרחי באך, רולפינג ועוד.
נעים כאמל הנו

| --- | --- |

השייח' נעים הנו מקבל אות הערכה ממנהיגי העדה הדרוזית
 לידה:  1941 (בן 83 בערך) ג'וליס
 מדינה:  ישראל
 השכלה:  אקדמאי
 עיסוק:  קאדי-שרעי
 דת:  דרוזי
 כמזכיר בית הדין השרעי 1974
 קאדים-מד'הב לתפקיד קאדי-מד'הב בבית הדין הדתי הדרוזי בישראל 1984
 קיבל הנו את המעמד השני בהנהגה הרוחנית קאדי-מד'הב בבית הדין הדתי הדרוזי לערעורים 2001
שייח' נעים כאמל הנו (בערבית: نعيم كامل هنو; נולד ב-1941) הוא קאדי-מד'הב בבית הדין הדתי הדרוזי לערעורים בישראל. הוא בנו של השייח' כאמל הנו (كامل هنو) שכיהן בתפקיד מזכיר בית הדין השרעי הדרוזי הראשון, ממכובדי העדה הדרוזית.
קורות חיים והשכלה

נעים כאמל הנו נולד בשנת 1941 בכפר ג'וליס בגליל המערבי למשפחה דרוזית דתית והוא הבכור במשפחתו שכללה חמישה אחים ושלוש אחיות. את לימודיו התיכוניים סיים בבית הספר התיכון בכפר יאסיף, לאחר מכן למד הוראה במכללת עמק יזרעאל.
הוא עבד כמורה בבית הספר היסודי ג'וליס. בשנת 1974 לאחר פטירת אביו שייח' כאמל הנו, התמנה נעים כאמל הנו במקומו כמזכיר בית הדין השרעי.
בשנת 1984 נבחר על ידי הוועדה למינוי קאדים-מד'הב לתפקיד קאדי-מד'הב בבית הדין הדתי הדרוזי בישראל ובמסעדה שברמת הגולן, והיה הקאדי היחיד עד שנת 2001 שכיהן בתפקיד.
בשנת 2001 קיבל הנו את המעמד השני בהנהגה הרוחנית, אחרי השייח' מופק טריף, מנהיגה הרוחני של העדה הדרוזית, וכמו כן מונה לתפקיד קאדי-מד'הב בבית הדין הדתי הדרוזי לערעורים.
ביוגרפיה

שיח' נעים הנו הוא דמות בולטת ומוערכת בקהילה הדרוזית, שתרם רבות לתחום המשפט הדתי ולעשייה ציבורית במשך ארבעה עשורים. הוא התחיל את דרכו בתחום החינוך והשירות הצבאי, ולאחר מכן התקדם לתפקידים בכירים בבתי הדין הדתיים הדרוזיים. בשנת 1984 מונה לשופט בבית הדין הדתי הדרוזי, ושימש בתפקיד זה עד שנת 2001, אז מונה לשופט בית הדין לערעורים הדתי הדרוזי.
ייחודו של שיח' נעים הנו טמון בעובדה שהיה הקאדי (שופט דתי) היחיד בתקופתו אשר כיהן בשיפוט גם בישראל וגם בקרב הדרוזים ברמת הגולן, שנמצאים במצב פוליטי מורכב. תפקידו כלל לא רק שפיטה והכרעות בתיקים דתיים-משפטיים, אלא גם גישור ופתרון סכסוכים בתוך הקהילה בדרכי שלום ובחוכמה רבה, מה שהפך אותו לדמות סמכותית ולאיש אמון הן של העדה הדרוזית בישראל והן של הדרוזים בגולן.
במהלך כהונתו, התבלט הנו ביושרו, נאמנותו לעקרונות הצדק, והיכולת להביא לפיוס בין יריבים ויישוב סכסוכים, הן בתחומים אישיים והן בעניינים ציבוריים. הוא היה ידוע כאדם שחי את אמונותיו הדתיות ברמה הגבוהה ביותר, תוך שמירה על מוסר גבוה ועמידה איתנה על ערכי האמת וההגינות.
הנו שירת את העדה הדרוזית בנאמנות עמוקה, ובטקס פרישתו מהתפקיד שיבחו אותו מנהיגים רוחניים, אנשי דת, חברי כנסת ואישים פוליטיים על תרומתו הרבה לקהילה, והדגישו את תרומתו להנחלת ערכי הסובלנות, היושר והפיוס בין אנשים.
העדה הדרוזית מוכירה כבוד לקאדי נעים הנו

ב-14 באפריל 2012, התקיים טקס מכובד להוקרת שיח' קאדי נעים הנו במעמד מכובד מאוד בקבר נביא אלח'דר בכפר יאסיף, ביוזמת ההנהגה הרוחנית, המועצה הדתית העליונה, פורום הרשויות המקומיות הדרוזיות, ובית הדין הדתי. הטקס נערך לכבוד פרישתו של הנו מתפקידו כשופט בבית הדין לערעורים. נכחו בטקס מאות מבני העדה הדרוזית, נציגים מהעדה הצ'רקסית, חברי כנסת, שופטים, אנשי דת, ואישים חברתיים ופוליטיים.
השיח' מואפק טריף, המנהיג הרוחני, שיבח את הנו על שירותו רב השנים והאמין והצודק. דוברים נוספים, בהם השיח' טאהר אבו סאלח וראש מועצת אבו סנאן עלי חזימה, הדגישו את תרומתו הגדולה של הנו לקהילתו וליישוב סכסוכים בחכמה ובנאמנות. חבר הכנסת חמד עמאר ושופטים נוספים הצטרפו לשבחים, תוך שימת דגש על תרומתו להנהגת מערכת הצדק בעדה.
שיח' נעים הנו הודה לכולם על המחוות ואמר כי ימשיך לשרת את קהילתו גם לאחר פרישתו.https://www.sabeel.co.il/article/7958
https://youtu.be/6nKuy-bSIi0?si=gxICsfO0PMalOqKC
נורברט נאכטוואי

נורברט נאכטוואי (בגרמנית: Norbert Nachtweih, נולד ב-4 ביוני 1957 בזאנגרהאוזן שבגרמניה המזרחית) הוא כדורגלן עבר גרמני ששיחק בעמדת הקשר בעיקר באיינטרכט פרנקפורט ובבאיירן מינכן. נאכטוואי התפרסם בכך שערק מגרמניה המזרחית לגרמניה המערבית בתקופת מסך הברזל ביחד עם חברו הכדורגלן יורגן פהל, וזכה בתארים רבים כשחקן מזרח גרמני בגרמניה המערבית.
קריירת מועדונים > כמי האלה

נאכטוואי, יליד גרמניה המזרחית, שיחק במועדון הנוער של כמי האלה (כיום פ.צ. האלשר), הממוקם בעיר האלה, השוכנת בסקסוניה-אנהלט, אחת מהמדינות שהרכיבו את גרמניה המזרחית. בשנת 1974, עלה נאכטוואי לבוגרים של כמי האלה, כאשר הקבוצה בדיוק העפילה אל ליגת העל המזרח-גרמנית. בשתי עונותיו בקבוצה הבוגרת כבש שני שערים ב-35 הופעות.
קריירת מועדונים > העריקה לגרמניה המערבית והחתימה בפרנקפורט

בשנת 1976, נאכטוואי עבר לגרמניה המערבית, וחתם באיינטרכט פרנקפורט. לא היה מדובר במעבר קבוצה רגיל. בגרמניה המזרחית היה איסור לחצות את הגבול לגרמניה המערבית בעידן מסך הברזל, ונאכטוואי, ביחד עם חברו לכמי האלה, יורגן פהל, ניצלו הזדמנות שנקרתה בדרכם ככדורגלנים המשתתפים בטורנירים בינלאומיים. באוקטובר 1976 שיחקו נאכטוואי ופהל בנבחרת גרמניה המזרחית, וטסו לטורקיה על מנת לערוק ממנה לגרמניה המערבית, וכשנחתו בה, חתמו שניהם באיינטרכט פרנקפורט. נאכטוואי שיחק שש עונות בפרנקפורט, וכבש 26 שערים ב-120 הופעות. נאכטוואי אף זכה בגביע אופ"א עם איינטרכט פרנקפורט בשנת 1980, לאחר ניצחונות במפגשים כפולים מול באיירן מינכן בחצי הגמר ומול בורוסיה מנשנגלדבך בגמר. כעבור שנה, זכה נאכטוואי עם פרנקפורט בגביע הגרמני, לאחר ניצחון 3-1 בגמר על קייזרסלאוטרן.
קריירת מועדונים > באיירן מינכן

בקיץ 1982 חתם נאכטוואי בבאיירן מינכן, בה שיחק שבע עונות, צבר 220 משחקי בונדסליגה וכבש 20 שערים. נאכטוואי נחשב לאחד השחקנים החשובים בקבוצה בשנות ה-80, וזכה עמה בארבע אליפויות, מתוכן שלוש ברצף, ובשני גביעים מקומיים. נאכטוואי פתח במשחק גמר גביע אירופה לאלופות 1987, בו הפסידה באיירן מינכן 2-1 לפורטו.
קריירת מועדונים > קאן

בשנת 1989 חתם נאכטוואי בקאן מליגת העל הצרפתית, שם שיחק שתי עונות. נאכטוואי שיתף פעולה בקאן עם הכוכב העולה זינדין זידאן, וסייע לקבוצה להעפיל לגביע אופ"א לראשונה בתולדותיה.
קריירת מועדונים > סיום הקריירה

בשנת 1991 חזר לתקופה קצרה לאיינטרכט פרנקפורט, ובהמשך השנה חתם בוולדהוף מנהיים מליגת הבונדסליגה השנייה, שם שיחק ארבע עונות, ופרש מכדורגל מקצועני בשנת 1995. בהמשך, שיחק במספר מועדוני חובבים.
קריירה בינלאומית

נאכטוואי שיחק בנבחרת הצעירה של גרמניה המזרחית, אך עקב העריקה לגרמניה המערבית, נאסר עליו לשחק בנבחרת לפי חוקי פיפ"א הנוקשים, שלא התירו לשחק בנבחרת גרמניה המערבית לשחקן עם עבר בנבחרת גרמניה המזרחית. זאת על אף שנחשב לאחד הכדורגלנים המצליחים ביותר בגרמניה המערבית באותה תקופה.
תארים

עם איינטרכט פרנקפורט:
גביע אופ"א: 1979/80
הגביע הגרמני: 1980/81
עם באיירן מינכן:
אליפות הבונדסליגה (4): 1984/85, 1985/86, 1986/87, 1988/89
הגביע הגרמני (2): 1983/84, 1985/86
נעים ואן אטנהובן

נעים-נור ואן אטנהובן (בהולנדית: Naïm-Nhour Van Attenhoven; נולד ב-31 בינואר 2003 בבריסל שבבלגיה) הוא כדורגלן ניז'רי יליד בלגיה המשחק בעמדת השוער במחלקת הנוער של קבוצת המילואים של ואלנסיין מליגת העל הצרפתית ובנבחרת ניז'ר.
קריירת מועדונים

ואן אטנהובן גדל במחלקות הנוער של מספר מועדונים בבלגיה ובהולנד, ובחודש מאי 2020 הגיע למחלקת הנוער של אנדרלכט.
קריירה בינלאומית

ב-26 באוגוסט 2021 ערך ואן אטנהובן את הופעת הבכורה שלו בנבחרת ניז'ר, בהפסד 3-0 לנבחרת סודאן במשחק ידידות.
הערות שוליים

↑  Un international belge U17 signe au RSC Anderlecht, באתר Walfoot,‏ 2 במאי 2020 (בצרפתית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נעים ואן אטנהובן".
נקודת זהרי

| --- | --- |
אין תמונה חופשית
 מידע כללי
 על שם:  Zahari Stoyanov 
 סוג:  לשון יבשה 
 מידע נוסף
 קואורדינטות:  62°26′58″S 59°32′08″W﻿ / ﻿62.4494°S 59.5356°W﻿ / -62.4494; -59.5356
  (למפת איי שטלנד הדרומיים מוגדלת) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהנקודת זהרי(למפת איי שטלנד הדרומיים רגילה) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהנקודת זהרי
 
נקודת זהרי או נקודת זאהארי או זאהארי פוינט (באנגלית: Zahari Point; בבולגרית: Захари Стоянов) היא לשון יבשה שאינה המכוסה קרח, בחוף הדרום-מערבי של האי רוברט באיי שטלנד הדרומיים שבאנטארקטיקה.
נקודת זהרי מהווה את הצד הצפון-מערבי של פתחו של מפרצון מיקאלבי.
שטחה של לשון היבשה 0.21 קילומטרים רבועים.
נקודת זהרי ממוקמת 6.8 קילומטרים דרומית-מזרחית מנקודת נגרה;
נקודת זהרי ממוקמת 1.8 קילומטרים מזרחית - דרום-מזרחית מנקודת ברון;
נקודת זהרי ממוקמת 2 קילומטרים צפון-מערבית מנקודת אדוארדס.
היסטוריה > מיפוי אזור הנקודה

האירופאים הראשונים שהגיעו לאזור הנקודה, היו צידי כלבי ים, שהגיעו לאזור בתחילת המאה ה-19.
אזור הנקודה מופה לראשונה על ידי סוקרים בריטיים בשנת 1968, מיפוי נוסף בוצע על ידי סוקרים בולגרים שמיפו את האזור בשנת 2005, ושוב בשנת 2009.
היסטוריה > מקור השם

הנקודה נקראת על שם הסופר וההיסטוריוגרף הבולגרי זהרי סטויאנוב.
נינינגר

תוכנית העיר נינינגר משנת 1856
נינינגר (באנגלית: Nininger) היא עיר רפאים במחוז 18 של העיירה נינינגר במחוז דקוטה במדינת מינסוטה, ארצות הברית.
היסטוריה

נינינגר נוסדה על ידי ג'ון נינינגר, איש עסקים מתחום הנדל"ן וגיסו של מושל טריטוריית מינסוטה, אלכסנדר רמזי. נינינגר נוסדה במהלך חורף 1857 או 1858, ואוכלוסייתה הגיעה לכמעט 1,000 איש באביב 1858.
העיר ננטשה ב-1889 לאחר כ-33 שנות פעילות.
תכנון

העיר תוכננה ונבנתה במתווה רחובות שתי וערב.
הערות שוליים

↑  Minnesota Geographic Names: Their Origin and Historic Significance, Collections of the Minnesota Historical Society, Volume 17
By Warren Upham
↑  Upham, Warren (2001). Minnesota Place Names, A Geographical Encyclopedia, 3rd Edition. Saint Paul, Minnesota: Minnesota Historical Society. p. 123. ISBN 0-87351-396-7.
נעשה ונשמע

ערך זה עוסק בהכרזת עם ישראל במתן תורה. אם התכוונתם לארגון "נעשה ונשמע" להחזרה בתשובה, ראו .
נַעֲשֶׂה וְנִשְׁמָע הוא ביטוי המופיע בספר שמות מפיהם של בני ישראל במעמד הר סיני. בעקבות דברי חז"ל, הפך ביטוי זה לסמל מובהק של אמונה שלמה וקבלת התורה ללא תנאים. הפרשנות המקובלת רואה בביטוי זה סמל לקשר הסימביוטי בין קבלת עול מצוות לקבלת עול מלכות שמיים.
במקרא

בפרשה המתארת את מתן תורה, מצוטטים בני ישראל כאומרים "נעשה" בלבד: ”וַיָּבֹא מֹשֶׁה וַיִּקְרָא לְזִקְנֵי הָעָם וַיָּשֶׂם לִפְנֵיהֶם אֵת כָּל הַדְּבָרִים הָאֵלֶּה אֲשֶׁר צִוָּהוּ ה'; וַיַּעֲנוּ כָל הָעָם יַחְדָּו וַיֹּאמְרוּ כֹּל אֲשֶׁר דִּבֶּר ה' נַעֲשֶׂה.” (ספר שמות, פרק י"ט)
הצירוף "נעשה ונשמע" מובא בהמשך, בפרשת משפטים: ”וַיִּקַּח סֵפֶר הַבְּרִית וַיִּקְרָא בְּאָזְנֵי הָעָם וַיֹּאמְרוּ כֹּל אֲשֶׁר דִּבֶּר ד' נַעֲשֶׂה וְנִשְׁמָע.” (ספר שמות, פרק כ"ד, פסוק ז')